Document ID: 31994D0775

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Νοεμβρίου 1994 για τροποποίηση των αποφάσεων 94/143/ΕΚ, 94/187/ΕΚ, 94/309/ΕΚ, 94/344/ΕΚ, 94/446/ΕΚ και 94/435/ΕΚ για τη θέσπιση των υγειονομικών όρων και της πιστοποίησης που απαιτούνται για τις εισαγωγές ορισμένων προϊόντων που καλύπτονται από την οδηγία 92/118/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (94/775/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/118/ΕΟΚ του Συμβουλίου της 17ης Δεκεμβρίου 1992 για τη θέσπιση των όρων υγειονομικού ελέγχου όσον αφορά τα ζώα και των υγειονομικών όρων όσον αφορά τη δημόσια υγεία που διέπουν τις συναλλαγές και τις εισαγωγές στην Κοινότητα προϊόντων τα οποία δεν υπάγονται, όσον αφορά τους ως άνω όρους, στις ειδικές κοινοτικές κανονιστικές ρυθμίσεις που προβλέπονται στο παράρτημα Α κεφάλαιο 1 της οδηγίας 89/662/ΕΟΚ και, όσον αφορά τους παθογόνους οργανισμούς, στην οδηγία 90/425/ΕΟΚ (1), και ιδίως το άρθρο 10 παράγραφος 2 στοιχείο γ),
Εκτιμώντας:
ότι στις αποφάσεις 94/143/ΕΚ (2), 94/187/ΕΚ (3), 94/309/ΕΚ (4), 94/344/ΕΚ (5), 94/446/ΕΚ (6) και 94/435/ΕΚ (7) της Επιτροπής θεσπίζονται, αντίστοιχα, οι υγειονομικοί όροι και η κτηνιατρική πιστοποίηση που απαιτούνται για την εισαγωγή ορών ιπποειδών, εντέρων ζώων, ορισμένων ζωοτροφών για ζώα συντροφιάς και ορισμένων ανεπεξέργαστων βρωσίμων προϊόντων για ζώα συντροφιάς που περιέχουν υλικά χαμηλού κινδύνου, μεταποιημένες ζωικές πρωτεΐνες, συμπεριλαμβανομένων προϊόντων τα οποία περιέχουν αυτές τις πρωτεΐνες και προορίζονται για κατανάλωση από ζώα, κόκαλα και προϊόντα με βάση τα κόκαλα, κέρατα και προϊόντα με βάση τα κέρατα, εκτός από άλφιτα, για περαιτέρω μεταποίηση που δεν προορίζονται για κατανάλωση από ανθρώπους ή ζώα, καθώς επίσης και γουρουνότριχες από τρίτες χώρες-
ότι οι προαναφερθείσες αποφάσεις έχουν τροποποιηθεί από την απόφαση 94/461/ΕΚ της Επιτροπής (8), προκειμένου να ορισθεί ως ημερομηνία έναρξης εφαρμογής τους η 1η Δεκεμβρίου 1994- ότι οι τρίτες χώρες φαίνεται δεν θα μπορέσουν να τηρήσουν τους νέους όρους εισαγωγής μέχρι αυτήν την ημερομηνία- ότι, προς αποφυγή στρεβλώσεως των συναλλαγών, είναι αναγκαίο να αναβληθεί η έναρξη εφαρμογής των εν λόγω αποφάσεων έως τις 28 Φεβρουαρίου 1995-
ότι οι αποφάσεις 94/143/ΕΚ, 94/187/ΕΚ, 94/309/ΕΚ, 94/344/ΕΚ, 94/446/ΕΚ και 94/435/ΕΚ πρέπει να τροποποιηθούν ανάλογα-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 2 της απόφασης 94/143/ΕΚ, η ημερομηνία "1η Δεκεμβρίου 1994" αντικαθίσταται από την ημερομηνία "28 Φεβρουαρίου 1995".
Άρθρο 2
Στο άρθρο 2 της απόφασης 94/187/ΕΚ, η ημερομηνία "1η Δεκεμβρίου 1994" αντικαθίσταται από την ημερομηνία "28 Φεβρουαρίου 1995".
Άρθρο 3
Στο άρθρο 2 της απόφασης 94/309/ΕΚ, η ημερομηνία "1η Δεκεμβρίου 1994" αντικαθίσταται από την ημερομηνία "28 Φεβρουαρίου 1995".
Άρθρο 4
Στο άρθρο 2 της απόφασης 94/344/ΕΚ, η ημερομηνία "1η Δεκεμβρίου 1994" αντικαθίσταται από την ημερομηνία "28 Φεβρουαρίου 1995".
Άρθρο 5
Στο άρθρο 4 της απόφασης 94/446/ΕΚ, η ημερομηνία "1η Δεκεμβρίου 1994" αντικαθίσταται από την ημερομηνία "28 Φεβρουαρίου 1995".
Άρθρο 6
Στο άρθρο 5 της απόφασης 94/435/ΕΚ, η ημερομηνία "1η Δεκεμβρίου 1994" αντικαθίσταται από την ημερομηνία "28 Φεβρουαρίου 1995".
Άρθρο 7
Η παρούσα απόφαση απευθύνεται στα κράτη μέλη.
Βρυξέλλες, 28 Νοεμβρίου 1994.

Labels: 0
3
17
6